અમદાવાદ: આગામી વર્ષમાં શહેરને વધુ સ્વચ્છ અને સ્વસ્થ બનાવવા સાથે આરોગ્ય વિષયક કામગીરીને પ્રાધાન્ય આપવા ઉપરાંત વિકાસકાર્યો પૂરા કરવા અને નવા હાથ ધરવા ઉપર ધ્યાન કેન્દ્રિત કરવામાં આવશે તેમ મેયર ગૌતમ શાહે જણાવ્યું હતું. મ્યુનિ.માં સત્તાનાં સૂત્રો ફરી ગ્રહણ કર્યાને એક વર્ષ પૂરૂ થતાં ગૌતમ શાહે તેમનાં એક વર્ષનાં કામોની વિગતો આપતાં જણાવ્યું હતું કે, વડાપ્રધાન નરેન્દ્ર મોદીએ સ્વચ્છ ભારત બનાવવા હાથ ધરેલી ઝુંબેશને સફળ બનાવવા માટે તેમણે તમામ હોદ્દેદારો અને કોર્પોરેટરોને સાથે રાખી વિવિધ વિસ્તારોમાં સફાઇ રાઉન્ડ યોજયા હતા અને તેના કારણે નાગરિકોમાં જાગૃતિ આવી છે.